_:n8bd011a80efd483c8aa229aaa73088c3xb0
<http://schema.org/articleBody>
"Специалисти от Националния център за атмосферни изследвания в Боулдър и Калифорнийския университет в Лос Анджелис прогнозираха меганаводнения в Калифорния през следващите десетилетия в резултат на глобалното затопляне. Резултатите от изследването са публикувани в списание Science Advances.\r\nМеганаводнението, за разлика от обикновеното наводнение, засяга големи територии и причинява катастрофални опустошения в засегнатите райони. Най-голямото наводнение в човешката история &amp;amp;nbsp;е Голямото наводнение от 1861 &amp;amp;ndash; 1862 г., засегнало щатите Орегон, Невада и Калифорния. То било причинено от рекордно количество валежи, падали непрекъснато няколко седмици преди наводнението. Водата, която наводнила много градове, се оттеглила чак след няколко месеца и повече от четири хиляди души загинали в резултат на бедствието.\r\nРезултатите от моделирането показват, че меганаводненията се явяват рядко, но редовно явление, което се случва, когато над Тихия океан се образуват атмосферни реки &amp;amp;ndash; въздушни течения, силно наситени с влага. По-рано те се изливали във вид на сняг над планините на Калифорния, но сега и в бъдеще снеговалежите ще бъдат заменени от дъждове. Това ще доведе дотам мащабните наводнения да се повтарят не веднъж на няколкостотин години, а на всеки 50 или дори 30 години, в зависимост от това колко се повишава средната температура на атмосферата.\r\nГлобалното затопляне вече е удвоило вероятността от меганаводнение, което може да връхлети Калифорния всяка зима. И този риск продължава да нараства с повишаването на температурите над Тихия океан. Следващият катаклизъм е не само по-вероятен, но и може да бъде по-разрушителен, отбелязват климатолозите.\r\nВИЖТЕ ОЩЕ: &amp;amp;bdquo;Ако ме видиш, плачи&amp;amp;ldquo;: реки оголват &amp;amp;bdquo;камъните на глада&amp;amp;ldquo; заради сушата"
<https://www.actualno.com/climate/ucheni-predrichat-megapotop-v-kalifornija-news_1799228.html>